***Мәктәп туры***

ТАТАР МӘКТӘБЕНДӘ УКУЧЫ БАЛАЛАРГА

**ТАТАР ТЕЛЕННӘН ОЛИМПИАДА** **БИРЕМНӘРЕ**

(2021-2022 нче уку елы)

**11 нче сыйныф**

**Үткәрү вакыты – 120 минут**

**Максималь балл – 54**

**I. Тестлардан дөрес җавапны билгеләгез.**

1. Тел арты ассимиляциясе чагылыш тапкан сүз кулланылган мәкальне билгеләгез. **(2 балл)**

а) *Бер абынган чокырга ике абынмыйлар.*

ә) *Ашыкканнан акыл сорама.*

б) *Акылны кешедән сора, үзеңнекен тот.*

в) *Ашыккан бер эшне ике эшләр.*

2. Мәкальдәге ябык иҗекләр саны дөрес күрсәтелгән рәтне билгеләгез. **(2 балл)**

*Кәбестәне сакларга кәҗәгә тапшырмыйлар.* (Мәкаль)

а) 5;

ә) 6;

б) 7;

в) 8.

3. Фразеологик әйтелмәнең мәгънәсе дөрес күрсәтелгән рәтне билгеләгез. **(2 балл)**

*Бармак тешләү*

а) ашау;

ә) үкенү;

б) ашыгу;

в) мактану.

4. Мәкальдәге ясалма сүзләр саны дөрес күрсәтелгән рәтне билгеләгез. **(2 балл)**

*Ялкаулык, наданлык, фәкыйрьлек – бертуганнар.* (Мәкаль)

а) 4;

ә) 3;

б) 2;

в) 1.

5. Билгеләү алмашлыгын билгеләгез. **(2 балл)**

а) *кемдер*;

ә) *шушы*;

б) *һәркем*;

в) *һичкем.*

6. Җөмләдәге калын хәрефләр белән бирелгән сүзнең кайсы сүз төркеменә караганлыгы дөрес күрсәтелгән рәтне билгеләгез. **(2 балл)**

***Өйрәнмичә****, чабата да үреп булмый.* (Мәкаль)

а) инфинитив;

ә) хикәя фигыль;

б) шарт фигыль;

в) хәл фигыль.

7. Җөмләдә калын хәрефләр белән бирелгән сүзнең кайсы җөмлә кисәге икәнлеге дөрес күрсәтелгән рәтне билгеләгез. **(2 балл)**

*Үз атыңны* ***сынар өчен****, кеше атына утыр.* (Мәкаль)

а) сәбәп хәле;

ә) максат хәле;

б) тәмамлык;

в) хәбәр.

8. Бирелгән җөмләдәге иярчен компонентның мәгънә ягыннан төре дөрес күрсәтелгән рәтне билгеләгез. **(2 балл)**

*Ахмак төйнәгән төенне акыллы да чишә алмас.* (Мәкаль)

а) синтетик аергыч җөмлә;

ә) аналитик аергыч җөмлә;

б) синтетик тәмамлык җөмлә;

в) синтетик урын җөмлә.

**II. Теоретик бирем.**

Иярчен аергыч җөмлә турында белгәннәрегезне языгыз, фикерегезне мисаллар ярдәмендә дәлилләгез. **(6 балл)**

**III. Гамәли һәм иҗади бирем.**

*Хәтеремдә, курка-курка гына Ул өйрәтте каләм тотарга һәм*

*Классыма килеп кергәнем. Тәүге сызыкларны сызарга.*

*Хәтеремдә шулчак, беренче кат, Ул өйрәтте хәрефләрне теркәп,*

*Якты йөзен аның күргәнем. Иҗекләрдән сүзләр язарга.*

***Кыенлыклар килсә, әле дә ул:***

***“Бирешмә!” – дип, гүя, эндәшә.***

*Күңелемдә шулай гомерем буе*

*Укытучым килә янәшә.*

(Резеда Вәлиева)

1. ***Тәүге*** сүзенә фонетик анализ ясагыз. **(3 балл)**

2. Шигырьдән түбәндәге сүзләрне сайлап языгыз:

Ирен гармониясе чагылыш тапкан сүзләр: **(1 балл)**

***Тәүге*** сүзенең синонимы: **(1 балл)**

Кушма сүз: **(1 балл)**

Соңгы куплеттагы басымы соңгы иҗеккә төшмәгән сүзләр: **(2 балл)**

3. ***Курка-курка, аның, кыенлыклар*** сүзләренә морфологик анализ ясагыз. **(9 балл)**

4. Калын хәрефләр белән бирелгән җөмләнең баш кисәкләрен һәм компонент чикләрен билгеләгез, схемасын сызыгыз, җөмләгә билгеләмә бирегез. **(5 балл)**

5. Беренче укытучыгыз турында 10 җөмләдән торган бәйләнешле текст итеп языгыз. **(10 балл)**